Prof. Zoran Ljubičić

**MODUL 3 –** Vlast u Bosni i Hercegovini

**3.4.ODNOS POJEDINCA I VLASTI – Ustavno reguliranje prava i sloboda**

**Teorijski okvir:** ustavno reguliranje prava i sloboda, vladavina prava i pravne države, elementi pravne države, Bosna i Hercegovina kao pravna država, pravna sigurnost, međunarodni dokumenti i zaštita ljudskih prava (Povelja UN, Opća deklaracija o ljudskim pravima i drugi važni dokumenti koje su UN usvojile)

**Cilj radionice** jest da učenici donesu zaključak o načinu na koji se vladavina prava, kao jedan od temeljnih principa demokracije, očituje u Ustavu Bosne i Hercegovine. Učenici će moći:

**objasniti** odnos individualnih i kolektivnih prava, **navesti** međunarodne dokumente koji reguliraju prava i slobode, **definirati** pitanja u svrhu provjere razumijevanja ove teme.

**Trajanje:** 135 min (3 sata)

**Materijali:** Ustav BiH, **Radni list:** Kartice za skupine učenika, za definiranje pitanja

**Radni list:** Kartice za skupine učenika, za definiranje pitanja

|  |  |
| --- | --- |
| **Individualna i kolektivna prava u Ustavu BiH:****1.****2.****3.** | **Međunarodni dokumenti za zaštitu prava i sloboda koji se primjenjuju u BiH:****1.****2.****3.** |

Nakon upoznavanja učenika s teorijskom osnovom te s ciljem, sadržajem i tijekom radionice, preći na ...

**Aktivnost 1.**

Rade manje skupine učenika (3 do 4 učenika). **Zadaća** svake skupine je da **pripremi kartice** **s pitanjima** za ostale skupine. Kartice trebaju sadržavati **dva** do **tri** pitanja za svaku skupinu učenika o temama:

* **Individualna i kolektivna prava u Ustavu BiH,**
* **Međunarodni dokumenti za zaštitu prava i sloboda koji se primjenjuju u BiH.**

Npr.ukoliko smo podijelili učenike na 4 skupine, svaka skupina će osmišljavati pitanja na obje zadane teme za preostale tri skupine učenika. Pitanja za skupine ne mogu se ponavljati (ne mogu biti ista). Na kraju bi svaka skupina učenika trebala imati po tri kartice s pitanjima na zadane teme.

**Napomena:** Pitanja koja učenici definiraju bit će osnov za diskusiju na narednom satu.

**Učenicima sugerirati** da je važno definirati što više različitih pitanja o zadanoj temi, i to ne pitanja koja zahtijevaju samo **poznavanje činjenica**, nego i pitanja koja će omogućiti **iznošenje osobnog stava** i **viđenja ove materije**, pitanja koja će omogućiti **uočavanje kontradiktornosti** u rješenjima i dobrih strana ustavnih rješenja, kao i pitanja koja će omogućiti **osmišljavanje rješenja** koja mogu **doprinijeti** unaprjeđenju reguliranja i zaštite prava i sloboda u BiH.

U završnom dijelu sata skupine će međusobno **podijeliti kartice** s pitanjima koja su definirali. Provjeriti imaju li sve skupine isti broj kartica.

Na kraju sata **napraviti zasebne panoe** za zadane teme (Individualna i kolektivna prava..., Međunarodni dokumenti...) s popisom pitanja koja su skupine definirale. Komentirati listu pitanja s učenicima i omogućiti im da traže pojašnjenja pojedinih pitanja (to može tražiti i sam nastavnik s svrhom podsticanja učenika), napraviti eventualna grupiranja pitanja kako bi lakše organizirali diskusiju na narednom satu.

**Aktivnost 2.**

Sat/aktivnost početi podsjećanjem na listu pitanja na zadane teme. Potom, dati vrijeme od **30** **minuta** učenicima da u skupinama usuglase svoje odgovore na pitanja koja su dobili. Svoje odgovore učenici usuglašavaju temeljem saznanja iz datog teorijskog okvira i Ustava BiH.

**Napomena:** Važno je da nastavnik prati rad skupina i način na koji skupine usuglašavaju stavove o pojedinim pitanjima. Sugerirati učenicima da se, po potrebi, vrate na tekst teorijski okvir, da se koriste Ustavom te da slobodno iznose svoje mišljenje o pojedinim pitanjima. Pojedini članovi skupine mogu imati i izdvojeno mišljenje, ne moraju se obvezno složiti sa stavom ostalih članova. U tom slučaju skupina će, u dijelu koji predviđa diskusiju o pojedinim pitanjima, upoznati ostale učenike s tom situacijom i iznijeti oba stava.

**Aktivnost 3.**

Nakon što učenici definiraju odgovore na pitanja s kartica, organizirati prezentaciju odgovora i diskusiju. Posebno je važno omogućiti diskusiju o dobijenim odgovorima, jer će se jedino tako doći do određenih zaključaka koji odražavaju stavove učenika o pitanju ustavnog reguliranja prava i sloboda u BiH.

**Napomena:** Moguće je zaključkex u crticama navesti ispod liste pitanja.

**Za učenike koji žele znati više:** Učenicima ponuditi teme na koje bi napisali esej i na nekom od narednih sati omogućiti im vrijeme za čitanje zanimljivih eseja pred cijelom skupinom.

**Tema za esej:**

- Odnos individualnih i kolektivnih prava u Ustavu BiH

- Odnos pojedinca i vlasti – ustavno reguliranje prava i sloboda

x *Zaključak ne mora biti samo stav oko kojeg su se učenici usuglasili, naprotiv, zaključak može biti i to da su učenici iznosili dijametralno različite stavove o pojedinim pitanjima i za njih navodili argumente.*

Prilog: Radni materijal

Ustav BiH

Radni list: Kartice s pitanjima za učenike

**MODUL 3 –** Vlast u Bosni i Hercegovini

**3.4.ODNOS POJEDINCA I VLASTI – Ustavno reguliranje prava i sloboda**

**Teorijski okvir:** ustavno reguliranje prava i sloboda, vladavina prava i pravne države, elementi pravne države, Bosna i Hercegovina kao pravna država, pravna sigurnost, međunarodni dokumenti i zaštita ljudskih prava (Povelja UN, Opća deklaracija o ljudskim pravima i drugi važni dokumenti koje su UN usvojile)

**Cilj radionice** jest da učenici donesu zaključak o načinu na koji se vladavina prava, kao jedan od temeljnih principa demokracije, očituje u Ustavu Bosne i Hercegovine. Učenici će moći:

**objasniti** odnos individualnih i kolektivnih prava, **navesti** međunarodne dokumente koji reguliraju prava i slobode, **definirati** pitanja u svrhu provjere razumijevanja ove teme.

**Trajanje:** 135 min (3 sata)

**Materijali:** Ustav BiH, **Radni list:** Kartice za skupine učenika, za definiranje pitanja

**Aktivnost 1.**

**Aktivnost 2.**

**Aktivnost 3.**

**Radni list:** Kartice za skupine učenika, za definiranje pitanja

|  |  |
| --- | --- |
| **Individualna i kolektivna prava u Ustavu BiH:****Pitanja:****1.Tko** je subjekt prava? **Što** znači nediskriminacija**? Kad** je potpisan Ustav BiH? **Gdje** Ustav BiH govori o individualnim, a gdje o kolektivnimpravima**?****2.Zašto** pripadnici manjina u BiH ne mogu biti članovi Predsjedništva BiH? **Kako** Ustav BiH jamči zaštitu prava građana? **Na koji način** Preambula Ustava BiH govori o kolektivnim pravima?**3.Zamislite** da ste zakonodavac. Biste li mogli donijeti zakon kojim biste umanjili postojeća prava iz Ustava?**Pretpostavite** da su ustavnom reformom ukinuti kantoni. Bi li time bila ugrožena prava građana sadašnjih kantona? **Kako biste** dodatno zaštitili prava osjetljivih manjinskih skupina? **Ako** je pravo na samoodređenje kolektivno pravo, može li RS raspisati referendum o otcjepljenju?**Možete li kreirati** neke nove mehanizme zaštite prava građana?**4.Obranite** stav o potrebi zaštite ljudskih prava u BiH. **Šta mislite o** stvarnom stanju ljudskih prava u BiH? **Opravdajte** prosvjede građana BiH sa stajališta prava iz Ustava BiH. **Prosudite** je li sadašnji sustav zaštite ljudskih prava učinkovit? | **Međunarodni dokumenti za zaštitu prava i sloboda koji se primjenjuju u BiH:****Pitanja:****1.Koliko** se međunarodnih sporazuma i konvencija nalazi u Anexu I?**2.Navedite** manjinske skupine čija se prava jamče u Anexu I.**3.Kako** je Anex I povezan sa čl.II st.4?**4.Zašto** je Anex I Ustava BiH važan za građane BiH?**5.Zamislite** da vam je povrijeđeno neko vaše pravao. Na koji sporazum ili konvenciju iz Anexa I biste se mogli pozvati radi zaštite vašeg prava?**6.Što** znači biti apatrid?**7.Obranite** stav da je prava građana BiH iz čl.II trebalo dodatno osnažiti sporazumima i konvencijama iz Anexa I.**8.Smatrate** li da bi listu sporazuma i konvencija u Anex I trebalo proširiti? Ako da – zašto, a ako ne zašto ne? |

**Radni list:** Kartice za skupine učenika, za definiranje pitanja

|  |  |
| --- | --- |
| **Individualna i kolektivna prava u Ustavu BiH:****Pitanja:****1.**Ddefinirati što više različitih pitanja o zadanoj temi, i to ne pitanja koja zahtijevaju samo **poznavanje činjenica**, nego i pitanja koja će omogućiti **iznošenje osobnog stava** i **viđenja ove materije**, pitanja koja će omogućiti **uočavanje kontradiktornosti** u rješenjima i dobrih strana ustavnih rješenja, kao i pitanja koja će omogućiti **osmišljavanje rješenja** koja mogu **doprinijeti** unaprjeđenju reguliranja i zaštite prava i sloboda u BiH. | **Međunarodni dokumenti za zaštitu prava i sloboda koji se primjenjuju u BiH:****Pitanja:****1.** |